জাইর বোলসোনারোকে ২৭ বছরের কারাদণ্ড দিল সুপ্রিমকোর্ট!

ওয়েব ডেস্ক : অভ্যুত্থান ঘটিয়ে নির্বাচিত সরকারকে ফেলে দেওয়ার চেষ্টা! এই অভিযোগে ব্রাজিলের (Brazil) প্রাক্তন প্রেসেডেন্ট জাইর বোলসোনারোকে (Jair Bolsonaro) ২৭ বছরের কারাদণ্ড দিল সে দেশের সুপ্রিম কোর্ট (Supreme Court)। মূলত এতদিন গৃহবন্দি ছিলেন বোলসোনারো। কিন্তু আগামী ২৭ বছর প্রাক্তন প্রেসিডেন্টকে থাকতে হবে জেলে। এই খবর প্রকাশ্যে আসার পর এ নিয়ে ক্ষোভ প্রকাশ করেছেন মার্কিন প্রেসিডেন্ট ডোনাল্ড ট্রাম্প (Donald Trump)। তিনি জানিয়েছেন, “এটা ব্রাজিলের জন্য ভাল হল না।”। আদালতের এই রায়ের বিরুদ্ধে আমেরিকা পদক্ষেপ করবে বলে জানিয়েছেন মার্কিন ভাইস প্রেসিডেন্ট জেডি ভান্স।

মূলত, ব্রাজিলের (Brazil) প্রাক্তন প্রেসিডেন্ট জাইর বোলসোনারোর (Jair Bolsonaro) সঙ্গে ভালো সম্পর্ক রয়েছে ট্রাম্পের। সেই কারণে বোলসোনারোর বিরুদ্ধে বিচার প্রক্রিয়া নিয়ে একাধিকবার প্রশ্ন তুলতে দেখা গিয়েছে মার্কিন প্রেসিডেন্টকে। পাশাপাশি একধিক অভিযোগ তুলে ব্রাজিলের উপর ৫০ শতাংশ শুল্কও চাপানো হয়েছে। তবে ব্রাজিলের উপর রাগের কারণ যে বোলসোনারোর বিরুদ্ধে চলা বিচারপ্রক্রিয়া, তা স্পষ্ট করে দিয়েছেন ট্রাম্প। এই পরিস্থিতে ব্রাজিলের উপর আমেরিকা আরও শুল্ক চাপাতে পারে বলে মনে করা হচ্ছে।

আরও খবর : মার্কিন মুলুকে খুন হলেন ভারতীয় নাগরিক

অভ্যুত্থান ঘটিয়ে নির্বাচিত সরকারকে ফেলে দেওয়ার চেষ্টার যে অভিযোগ বোলসোনারোর বিরুদ্ধে উঠেছে, তাতে সর্বোচ্চ সাজা হল ৪৩ বছর। তবে বয়স ও স্বাস্থ্যের কথা মাথায় রেখে তা কমিয়ে ২৭ বছর করার সিদ্ধান্ত নিয়েছেন বিচারপতিরা। অন্যদিকে আদালতের এই রায়ের বিরুদ্ধে আরও উচ্চতর বেঞে আবেদন করা হবে বলে জানিয়েছেন বোলসোনারোর আইনজীবীরা।

উল্লেখ্য, ২০২২ সালে বামপন্থী নেতা লুলার কাছে হেরে যান অতি দক্ষিণপন্থী বোলসোনারো (Jair Bolsonaro)। তার পরেই নির্বাচন প্রক্রিয়া নিয়ে একাধিক প্রশ্ন তুলেছিলেন তিনি। অভিযোগ এর পরেই তাঁর সমর্থরকরা ব্রাজিলের (Brazil) সংসদ ভবনে হামলার চেষ্টা করে। সেই ঘটনায় বোলসোনারোর বিরুদ্ধে আদালতে মামলা হয়। ব্রাজিলের নির্বাচন সংক্রান্ত সর্বোচ্চ আদালত জানিয়েছিল, ব্রাজিলের প্রাক্তন প্রেসিডেন্ট আগামী ৮ বছর কোনও নির্বাচনে অংশ নিতে পারবে না। এর পরেই এবার একই অপরাধে তাঁকে ২৭ বছরের কারাদণ্ড দিল আদালত।

দেখুন অন্য খবর :