ব্রাজিলের ভিসায় কোপ ট্রাম্পের! বিশ্বকাপ খেলতে পারবেন নেইমাররা?

ওয়েব ডেস্ক : আর মাত্র কয়েক মাস। তার পরেই শুরু হবে ফিফা বিশ্বকাপ (FIFA World Cup 2026)। কিন্তু, সেখানে খেলতে যেতে পারবেন ব্রাজিল (Brazil) সহ বেশ কিছু দেশের ফুটবলপ্রেমীরা? কারণ মার্কিন প্রেসিডেন্ট ডোনাল্ড ট্রাম্পের (Donald Trump) একটা সিদ্ধান্ত বিভ্রান্তির সৃষ্টি করেছে। শুধু ফুটবলপ্রেমীরা নয়, নেইমাররা কি খেলতে যেতে পারবেন আমেরিকায়? তা নিয়ে জোর চর্চা শুরু হয়েছে।

এটার কারণ হল আমেরিকার নতুন অভিবাসী নীতি (Immigration policy)। সেই নীতিতেই সম্প্রতি ৭৫টি দেশের ভিসা বন্ধ করতে চলেছে আমেরিকা (America)। ট্রাম্প প্রশাসনের তরফে ঘোষণা করা হয়েছে, অভিবাসী নিয়ন্ত্রণের জন্যই এমন সিদ্ধান্ত নেওয়া হয়েছে। তাৎপর্যপূর্ণভাবে যে ৭৫টি দেশের জন্য ভিসা বন্ধ করেছেন ট্রাম্প, তার মধ্যে রয়েছে ব্রাজিল, রাশিয়া, মিশরের মতো বহু দেশ। অনেক দেশই আগামী জুনে আমেরিকার মাটিতে বিশ্বকাপ খেলতে যাওয়ার কথা। কিন্তু এই ভিসা বন্ধের জন্য আদৌ তারা বিশ্বকাপে খেলতে যেতে পারবেন? উঠছে প্রশ্ন।

আরও খবর : টি২০ বিশ্বকাপ খেলার জন্য ভিসা পেলেন না ইংল্যান্ডের ক্রিকেটাররা!

অবশ্য সেই সব প্রশ্নের উত্তর রয়েছে মার্কিন প্রেসিডেন্টের নির্দেশিকাতেই। বলা হয়েছে, ৭৫টি দেশের ওয়ার্কিং ভিসা বাতিল করা হলেও, টুরিস্ট বা বিজনেস ও অন্যান্য ভিসা চালু থাকবে। ফলে বিশ্বকাপের সময় ফুটবলার ও সমর্থকরা টুরিস্ট ভিসাতে মার্কিন যুক্তরাষ্ট্রে যেতে পারেন। তবে তা সত্বেও অনেক ফুটবলপ্রেমীদের মনে প্রশ্ন উঠছে, ভিসার কারণে হয়রানির শিকার হতে হবে না তো?

উল্লেখ্য, আগামী ১১ জুন থেকে শুরু হবে ফিফা বিশ্বকাপ (FIFA World Cup 2026)। চলবে ১৯ জুলাই পর্যন্ত। বিশ্বকাপের সূচি ইতিমধ্যে ঘোষণা করে দেওয়া হয়েছে। তার পর থেকে বিশ্বকাপ নিয়ে উন্মাদনা দেখা গিয়েছে ফুটবল ভক্তদের মধ্যে। টিকিটের চাহিদাও তুঙ্গে। জানা যাচ্ছে, কোটি কোটি মানুষ ইতিমধ্যে টিকিটের জন্য আবেদন করেছেন। ইউরোপ থেকেই বেশিরভাগ আবেদনগুলি এসেছে বলে জানা গিয়েছে।

দেখুন অন্য খবর :

The post ব্রাজিলের ভিসায় কোপ ট্রাম্পের! বিশ্বকাপ খেলতে পারবেন নেইমাররা? first appeared on KolkataTV.