ব্রাজিলে ডেঙ্গুর কবল থেকে বাঁচতে মশা নয়া উদ্যোগ

ওয়েব ডেস্ক: দেশজুড়ে ১ কোটি ৪০ লক্ষ মানুষকে ডেঙ্গুর (Dengue) মারণ থাবা থেকে বাঁচাতে নয়া প্রযুক্তি চালু করল ব্রাজিলের (Brazil) স্বাস্থ্যমন্ত্রক। সম্প্রতি ব্রাজিলে তৈরি হয়েছে ‘Mosquito Super Factory
‘। এই ল্যাবরেটরি বৈজ্ঞানিক উপায়ে মশার জেনেটিস পরিবর্তন করবে ও নতুন মশার জন্ম দেবে, যা ডেঙ্গু ছড়ানোর ক্ষমতা রাখে না। বিশেষজ্ঞরা বলছেন, এই উদ্যোগ ডেঙ্গু প্রতিরোধে ব্রাজিলের একটি যুগান্তকারী পদক্ষেপ।

জানা গিয়েছে, জেনেটিক্যালি পরিবর্তিত মশা এমনভাবে তৈরি করা হয়েছে যাতে তারা বংশবৃদ্ধি করতে না পারে। যখন এই মশাগুলিকে পরিবেশে ছাড়া হবে, তখন সাধারণ মশার সংখ্যা কমে যাবে। এর ফলে ডেঙ্গুর সংক্রমণও অনেকাংশে হ্রাস পাবে। ব্রাজিলের বিভিন্ন শহরে পরীক্ষামূলকভাবে প্রযুক্তি কার্যকর করা হয়েছে এবং ফলাফলও ইতিবাচক।

আরও পড়ুন: রাষ্ট্রপুঞ্জে বালোচ আর্মিকে ‘জঙ্গি’ তকমা দিল না আমেরিকা!

উল্লেখ্য, ব্রাজিলে প্রতি বছর লক্ষাধিক মানুষ ডেঙ্গুতে আক্রান্ত হয়। যার সরাসরি প্রভাব পড়ে জনস্বাস্থ্য ও অর্থনীতির উপর। ডেঙ্গুর কারণে হাসপাতাল ও স্বাস্থ্য ব্যবস্থার উপর চাপ বাড়ে এবং অসংখ্য মানুষ অসুস্থ হয়ে পড়ে। নতুন প্রযুক্তির মাধ্যমে এই রোগের বিস্তার নিয়ন্ত্রণে আনার আশাবাদী স্বাস্থ্য বিশেষজ্ঞরা।

ব্রাজিলের স্বাস্থ্য মন্ত্রণালয়ও জানিয়েছে, সুপার ফ্যাক্টরিটি দেশের ডেঙ্গু প্রতিরোধের নীতিতে এক নতুন যুগের সূচনা করবে। আগামী কয়েক বছরে ধাপে ধাপে এই প্রযুক্তি দেশজুড়ে ছড়িয়ে দেওয়া হবে। বিশেষজ্ঞরা আশা করছেন, ডেঙ্গুর প্রকোপ অনেকটাই কমে আসবে এবং জনগণের জন্য এটি দীর্ঘমেয়াদে স্বাস্থ্য সুরক্ষায় কার্যকর হবে।

দেখুন আরও খবর: