রাষ্ট্রসংঘের অধিবেশনে যাচ্ছেন না মোদি, ভাষণ দেবেন জয়শঙ্কর

ওয়েবডেস্ক- রাষ্ট্রসংঘের সাধারণ পরিষদের (United Nations General Assembly) ৮০তম অধিবেশনে যোগ দেবেন না প্রধানমন্ত্রী নরেন্দ্র মোদি (Pm Narendra Modi)। তাঁর পরিবর্তে সেখানে ভাষণ দেবেন ভারতের বিদেশমন্ত্রী এস জয়শঙ্কর (External Affairs Minister S. Jaishankar) । আগে ঠিক হয়েছিল ২৬ সেপ্টেম্বর ভাষণ দেবেন প্রধানমন্ত্রী।  ৯ সেপ্টেম্বর সাধারণ পরিষদের ৮০তম অধিবেশন শুরু হবে। সাধারণ বিতর্ক চলবে ২৩ থেকে ২৯ সেপ্টেম্বর পর্যন্ত।  জয়শঙ্কর ভাষণ দেবেন ২৭ সেপ্টেম্বর। বিশ্বের নজর রয়েছে সেইদিকে।

প্রচলিত নিয়ম অনুযায়ী, ব্রাজিলের (Brazil) তরফ থেকে প্রথম বক্তব্যের পর মঞ্চ যাবেন যুক্তরাষ্ট্রের প্রতিনিধি। আগামী ২৩ সেপ্টেম্বর সাধারণ পরিষদের মঞ্চে ভাষণ দিতে উঠবেন মার্কিন প্রেসিডেন্ট ডোনাল্ড ট্রাম্প (US President Donald Trump) । দ্বিতীয় মেয়াদে আমেরিকার প্রেসিডেন্ট পদে বসার পর রাষ্ট্রসংঘের এটাই হবে তাঁর প্রথম ভাষণ।

জুলাই মাসে প্রকাশিত তালিকায় জানা গিয়েছিল, চীন, পাকিস্তান, বাংলাদেশের প্রশাসনিক প্রধানদের সঙ্গে ২৩ থেকে ২৯ সেপ্টেম্বর পর্যন্ত অনুষ্ঠিত হতে চলা রাষ্ট্রসংঘের সাধারণ পরিষদে যোগ দেবেন প্রধানমন্ত্রী নরেন্দ্র মোদি। কিন্তু পরবর্তীতে জানা যায়, প্রধানমন্ত্রীর পরিবর্তেই জয়শঙ্করের কথা।

উল্লেখ্য, অধিবেশনের শুরুতে প্রথম বক্তব্য পেশ করবে ব্রাজিল। এর পর আমেরিকার প্রতিনিধি হিসেবে ভাষণ দেবেন মার্কিন প্রেসিডেন্ট ডোনাল্ড ট্রাম্প। মার্কিন প্রেসিডেন্টের এই বক্তব্যের উপর নজর রাখবে নয়া দিল্লি।

আরও পড়ুন-  ‘গ্রেট প্রাইম মিনিস্টার’ ‘দুর্দান্ত মানুষ’, মোদির প্রশংসায় উচ্ছ্বসিত ট্রাম্প

এই মুহূর্তে আমেরিকার শুল্ক বাণের আবহে ভারত ও আমেরিকার মধ্যে দূরত্ব বেড়েছে। চীনের আয়োজিত এসসিও বৈঠকের পরে ট্রাম্পের মনে হয়েছে চীন, ভারত আর রাশিয়াকে আমেরিকা থেকে ছিনিয়ে নিয়েছে। তার পরেই ট্রাম্প তাঁর সোশ্যাল মিডিয়া হ্যান্ডেল ট্রুথ সোশ্যালে প্রধানমন্ত্রী নরেন্দ্র মোদিকে গ্রেট প্রাইম মিনিস্টার, দুর্দান্ত মানুষ বলে প্রশংসা করেছেন। সেই সঙ্গে ট্রাম্পের আরও দাও দাবি, যতই ভুল বোঝাবুঝি আসুক, মোদির সঙ্গে তার বন্ধুত্ব অটুট থাকবে। এর আগে প্রাক্তন মার্কিন নিরাপত্তা উপদেষ্টা জন বল্টন বলেছেন, ট্রাম্প ও মোদির সম্পর্ক শেষ হয়ে গিয়েছে। এবার ফের মোদির বন্ধুত্বকে সামনে এনে বার্তা দিতে গেল মার্কিন প্রেসিডেন্টকে।

দেখুন আরও খবর-