ট্রাম্পের শুল্কবাণে বিদ্ধ হয়ে ফের ভারতের হাত ধরছে ব্রাজিল!

ওয়েব ডেস্ক: আমেরিকার (USA) সঙ্গে সম্পর্কে ফাটল ধরতেই ফের একবার ভারতের (India) সঙ্গে হাত মেলাতে চলেছে ব্রাজিল (Brazil)। আসলে ট্রাম্পের (Donald Trump) শুল্কবাণে ভারতের পাশাপাশি ক্ষতির মুখে পড়েছে দক্ষিণ আমেরিকার এই দেশ। তাই এবার ভারতের সঙ্গে নতুনভাবে বাণিজ্য শুরু করতে আগ্রহী ব্রাজিল সরকার (India-Brazil Trade Deal)। সেই লক্ষ্যেই দুই দেশের সরকারি প্রতিনিধি ও ব্যবসায়ীরা এই সপ্তাহে নয়াদিল্লিতে এক বৈঠকে বসছেন। উদ্দেশ্য একটাই- দ্বিপাক্ষিক সম্পর্ক গভীর করা এবং বর্তমানে ১২ বিলিয়ন ডলারের পারস্পরিক বাণিজ্যকে তিনগুণ বৃদ্ধি করা।

বিশ্লেষকদের মতে, ট্রাম্পের নীতির ফলে দুই দেশের অর্থনৈতিক প্রবৃদ্ধি অন্তত ১ শতাংশ কমে যেতে পারে। এই অবস্থায় ব্রাজিলের প্রেসিডেন্ট লুইজ ইনাসিও লুলা দা সিলভা (Luiz Inacio Lula da Silva) ও ভারতের প্রধানমন্ত্রী নরেন্দ্র মোদির (Narendra Modi) মধ্যে তৈরি হওয়া নতুন কৌশলগত বন্ধুত্ব বৈশ্বিক বাণিজ্য পুনর্গঠনের এক বড় দৃষ্টান্ত হয়ে উঠছে।

আরও পড়ুন: চীনের মোকাবিলায় ফের ভারতের কাছে সাহায্য চাইল আমেরিকা!

ভারতের সঙ্গে বৈঠকে ব্রাজিলের প্রতিনিধি দলকে নেতৃত্ব দিচ্ছেন ভাইস প্রেসিডেন্ট জেরালদো আলক্মিন। দলে রয়েছেন তেল কোম্পানি পেট্রোব্রাস, খনিজ সংস্থা ভালে এসএ, এবং খাদ্যপ্রসেসর ব্রিএফ এসএ-র শীর্ষ আধিকারিকরা। তাঁরা ভারতের কৃষি, জৈব জ্বালানি ও প্রতিরক্ষা খাতে অংশীদারিত্ব গড়ার বিষয়ে আলোচনা করবেন।

এদিকে ব্রাজিল ইতিমধ্যেই তাদের কিছু রফতানি আর্জেন্টিনা ও চীনে সরিয়ে দিয়েছে। তবে সবচেয়ে সম্ভাবনাময় বাজার হিসেবে উঠে আসছে ভারত। সূত্রের খবর, ভারতীয় বাজারে কফি ও ইথানল রফতানির বাড়াতে আগ্রহী ব্রাজিল। ব্রাজিলিয়ান বাণিজ্য ও বিনিয়োগ সংস্থা এপেক্স ব্রাজিলের প্রধান জর্জ ভিয়ানা বলেন, “ভারতের সঙ্গে বাণিজ্যিক সম্পর্ক আগামী দিনে সবচেয়ে দ্রুত বাড়বে—শুল্কবৃদ্ধির পরেও।”

দেখুন আরও খবর: